Parotia

Parotia silih tunggil génus, Parotia, saking paksi passerine ring kaluwarga Paradisaeidae manuk déwata. Dané éndemik Papua. Dané taler kauningin antuk paksi cendrawasih nem bulu, krana nem bulu ring sirah nyané. Paksi puniki tampil ring sérial BBC Planet Earth.

Muani saking génus kacecirén olih bulu hias sané kadiri antuk nem bulu kabel antuk ujung selem marupa oval ring sirah nyané, kerah baong saking bulu selem kasasah sané prasida kakembangang manados rupa sekadi rok, miwah tanda sirah miwah baong sané nyentak utawi mawarna-warni. Ri masan kawin, dané ngigel sekadi balérina miwah nyebar "rok" ring apetak tanah wana sané sampun karesikin saking don-donan miwah carang olih dané. "Igelan balerina" ketah kadiri saking muani makecos miwah kilang-kileng.  Muaniné mamadu miwah nénten sareng ngedénang panak. Akéh taluh nyané tan kapastika; ketah asiki nganti tigang taluh.

Spésiés
 Parotia Arfak, Parotia sefilata
 Parotia Karola, Parotia carolae
 Parotia Perunggu, Parotia berlepschi
 Parotia Lawes, Parotia lawesii
 Parotia Timur, Parotia helenae
 Parotia Wahnes, Parotia wahnesi

Pustaka

 Mackay, Margaret D. (1990): The Egg of Wahnes' Parotia Parotia wahnesi (Paradisaeidae). Emu 90(4): 269. 
 Scholes III, Edwin (2008): Evolution of the courtship phenotype in the bird of paradise genus Parotia (Aves: Paradisaeidae): homology, phylogeny, and modularity. Biological Journal of the Linnean Society 94: 491–504.

 
Kategori:Genus Paksi